Keywords

Summary



Keywords

1. Tožba zaradi neizpolnitve obveznosti – Predmet spora – Določitev med predhodnim postopkom – Naknadna vključitev – Nedopustnost

(člen 258 PDEU)

2. Energija – Pogoji za izdajo in uporabo dovoljenj za iskanje, raziskovanje in izkoriščanje ogljikovodikov – Direktiva 94/22 – Dostop do opravljanja dejavnosti iskanja, raziskovanja in izkoriščanja ogljikovodikov in opravljanja teh dejavnosti –Prepoved diskriminacije – Nacionalna ureditev, ki za dostop do teh dejavnosti določa predhodno obveznost, da ima sedež ali poslovno enoto na ozemlju zadevne države članice – Neizpolnitev obveznosti

(Direktiva Evropskega parlamenta in Sveta 94/22, člen 2(2))

3. Energija – Pogoji za izdajo in uporabo dovoljenj za iskanje, raziskovanje in izkoriščanje ogljikovodikov – Direktiva 94/22 – Dostop do opravljanja dejavnosti iskanja, raziskovanja in izkoriščanja ogljikovodikov in opravljanja teh dejavnosti –Prepoved diskriminacije – Nacionalna zakonodaja, ki določa prednostni položaj subjekta, ki je že opravljal dejavnosti iskanja in raziskovanja – Neizpolnitev obveznosti

(Direktiva Evropskega parlamenta in Sveta 94/22, člen 2(2))

4. Energija – Pogoji za izdajo in uporabo dovoljenj za iskanje, raziskovanje in izkoriščanje ogljikovodikov – Direktiva 94/22 – Pridobitev dovoljenj – Nacionalno dovoljenje, ki ga sestavljata užitek na rudarski pravici in koncesija – Nacionalna ureditev, ki določa objavo mnenja in podelitev na podlagi postopka javnega razpisa le za užitek na rudarski pravici – Dopustnost – Pogoji

(Direktiva Evropskega parlamenta in Sveta 94/22, člena 1(3) in 3(1) in (2))

5. Energija – Pogoji za izdajo in uporabo dovoljenj za iskanje, raziskovanje in izkoriščanje ogljikovodikov – Direktiva 94/22 – Pridobitev dovoljenj – Nacionalno dovoljenje, ki ga sestavljata užitek na rudarski pravici in koncesija – Nacionalna ureditev, ki podelitev koncesije pogojuje s predložitvijo varščine – Dopustnost – Pogoji

(Direktiva Evropskega parlamenta in Sveta 94/22, člen 5, točki 1(a) in (2), in člen 6(1) in (2))

6. Energija – Pogoji za izdajo in uporabo dovoljenj za iskanje, raziskovanje in izkoriščanje ogljikovodikov – Direktiva 94/22 – Obveznost predhodne opredelitve in objave meril za podelitev dovoljenj – Država članica, ki objavlja kategorije meril za ocenjevanje ponudb in ki se za podrobnejšo opredelitev teh meril sklicuje na druge dokumente – Neizpolnitev obveznosti

(Direktiva Evropskega parlamenta in Sveta 94/22, člen 5, točka 1, peti pododstavek)

7. Države članice – Obveznosti – Izvajanje direktiv – Nesporna neizpolnitev obveznosti

Summary

1. Glej besedilo odločbe.

(Glej točke od 28 do 30.)

2. Država članica, ki zahteva, da ima gospodarski subjekt s sedežem v drugi državi članici, ki želi pridobiti koncesijo za iskanje, raziskovanje in izkoriščanje ogljikovodikov, sedež ali poslovno enoto na ozemlju navedene države članice celo preden se mu podeli koncesija, ker ta pogoj otežuje dostop tega subjekta do predvidene gospodarske dejavnosti v primerjavi s subjektom s sedežem v tej državi članici, ni izpolnila obveznosti iz člena 2(2) Direktive 94/22 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov.

(Glej točki 51 in 102 ter izrek.)

3. Država članica, ureditev katere daje prednostni položaj za pet let subjektu, ki je že opravljal dejavnosti iskanja in raziskovanja, tako subjektu, ki ni opravljal niti dejavnosti iskanja niti dejavnosti raziskovanja zadevnih nahajališč, otežuje ali celo onemogoča pridobitev dovoljenja za izkoriščanje ogljikovodikov, ni izpolnila obveznosti iz člena 2(2) Direktive 94/22 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov.

Čeprav lahko države članice zagotovijo neko nadomestilo subjektu, ki je nosil stroške za pripravo geološke dokumentacije med dejavnostjo iskanja in raziskovanja, to nadomestilo ne more biti tako, kot je določeno v zadevni ureditvi, ne da bi bilo kršeno načelo nediskriminatornega dostopa vseh subjektov do dejavnosti, med drugim, črpanja ogljikovodikov, kot je določeno v členu 2(2) Direktive 94/22.

(Glej točke 61, 63, 102 in izrek.)

Država članica, ki je vzpostavila nacionalni postopek, v skladu s katerim dovoljenje za uveljavljanje izključne pravice do iskanja, raziskovanja ali izkoriščanja ogljikovodikov na nekem geografskem območju v smislu člena 1, točka 3, Direktive 94/22 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov, sestavljata hkrati užitek na rudarski pravici in koncesija, ni izpolnila obveznosti iz člena 3 te direktive, ker določa, da se samo podelitev užitka na rudarski pravici izvede na podlagi postopka javnega razpisa, medtem ko so za podelitev koncesije subjektu, ki je pridobil to pravico, določeni le nekateri formalni pogoji.

Vnaprej namreč ni mogoče izključiti, da tak sistem lahko zagotavlja, da izdajanje dovoljenj poteka po postopku, ki vsem zainteresiranim subjektom omogoča, da lahko predložijo vloge v smislu člena 3(1) te direktive.

Prav tako to, da postopek v zvezi s podelitvijo koncesije ni objavljen v skladu s členom 3(2) Direktive 94/22, ni v nasprotju s to določbo in zato niti z odstavkom 1 tega člena.

(Glej točke 73, 74 in 80.)

Iz člena 5, točka 2, v povezavi s členom 6(1) in (2) Direktive 94/22 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov je razvidno, da lahko država članica podelitev koncesije pogoji s predložitvijo varščine, iz katere se lahko poplačajo zahtevki, ki lahko nastanejo zaradi izvajanja dejavnosti, zajetih s koncesijo, in to čeprav taka varščina ne izhaja iz člena 5, točka 1(a), Direktive 94/22, če to upravičuje posebno pomemben interes države ali posebno pomemben javni interes, povezan zlasti z varstvom okolja.

(Glej točki 86 in 87.)

Država članica, ki se namesto, da bi sprejela potrebne ukrepe, s katerimi se zagotovi, da se merila, na podlagi katerih se izdajo dovoljenja, sestavijo in objavijo v Uradnem listu Evropskih Unije pred začetkom roka za oddajo vloge, v navedenem uradnem listu objavlja le kategorije meril za ocenjevanje ponudb, pri čemer se je za podrobnejšo opredelitev teh meril sklicuje na druge dokumente, za katere je mogoče zaprositi pri nacionalni upravi, ni izpolnila obveznosti iz člena 5, točka 1, peti pododstavek, Direktive 94/22 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov.

(Glej točke 91, 92, 102 in izrek.)

Glej besedilo odločbe.

(Glej točko 98.)